Tnaqqis tad-differenzi fl-iżvilupp fl-ifqar reġjuni ta' l-UE Riżoluzzjoni tal-Parlament Ewropew tat-12 ta' Lulju 2007 dwar l-irwol u l-effettività tal-politika ta' koeżjoni għat-tnaqqis tad-differenzi fl-iżvilupp fl-ifqar reġjuni ta' l-UE ( 2006/2176(INI) ) Il-Parlament Ewropew wara li kkunsidra l-Artikoli 16, 87(3), 137, 141, 158 u 299(2) tat-Trattat KE, wara li kkunsidra r-Regolament tal-Kunsill (KE) Nru 1083/2006 tal-11 ta" Lulju 2006 li jistipula dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni ĠU L 210, 31.7.2006, p 25 Verżjoni rettifikata fil-ĠU L 239, 1.9.2006, p. wara li kkunsidra d-Deċiżjoni tal-Kunsill 2006/702/KE tas-6 ta" Ottubru 2006 dwar il-linji gwida strateġiċi Komunitarji dwar il-koeżjoni ĠU L 291, 21.10.2006, p 11 wara li kkunsidra l-konklużjonijiet tal-laqgħat tal-Kunsill Ewropew tat-23 u l-24 ta" Marzu 2000 f'Liżbona, u l-15 u s-16 ta" Ġunju 2001 f'Göteborg, wara li kkunsidra l-Komunikazzjoni tal-Kummissjoni tat-30 ta" Mejju 2007 bit-titolu 'Ir-Raba" Rapport dwar il-Koeżjoni Ekonomika u Soċjali' ( COM(2007)0273 ), wara li kkunsidra l-Komunikazzjoni tal-Kummissjoni tat-12 ta' Ġunju 2006 bit-titolu "L-Istrateġija tat-Tkabbir Ekonomiku u l-Impjiegi u r-Riforma tal-politika Ewropea ta' koeżjoni: Ir-raba' rapport ta' progress dwar il-koeżjoni ( COM(2006)0281 ), wara li kkunsidra l-Komunikazzjoni tal-Kummissjoni ta" l-1 ta" Marzu 2006 bit-titolu "Il-pjan ta" rotta għall-ugwaljanza bejn in-nisa u l-irġiel" ( COM(2006)0092 ), wara li kkunsidra l-Komunikazzjoni tal-Kummissjoni tal-5 ta" Lulju 2005 bit-titolu "Politika ta" Koeżjoni bħala Sostenn għat-Tkabbir u għall-Impjiegi: Il-Linji ta" Gwida Strateġiċi tal-Komunità, 2007-2013" ( COM(2005)0299 ), wara li kkunsidra l-Komunikazzjoni tal-Kummissjoni tas-17 ta" Mejju 2005 bit-titolu "It-tielet rapport dwar il-progress fuq il-koeżjoni: Lejn sħubija ġdida għat-tkabbir, l-impjiegi u l-koeżjoni" COM(2005)0192 ), wara li kkunsidra l-Komunikazzjoni tal-Kummissjoni tas- 26 ta" Mejju 2004 bit-titolu 'Sħubija aktar b'saħħitha għar-reġjuni l-aktar imbiegħda wara li kkunsidra l-Komunikazzjoni tal-Kummissjoni tal-21 ta" Frar 1996 bit-titolu "L-inkorporazzjoni ta" opportunitajiet indaqs għan-nisa u l-irġiel fil-politiki u fl-attivitajiet kollha tal-Komunità" ( COM(1996)0067 ), wara li kkunsidra r-Rapport Speċjali Nru 10/2006 tal-Qorti ta" l-Awdituri dwar l-evalwazzjonijiet ex-post ta" programmi ta" Objettivi 1 u 3 ta" l-1994 sa l-1999 (Fondi Strutturali) ĠU C 302, 12.12.2006, p 1. wara li kkunsidra l-Artikolu 45 tar-Regoli ta" Proċedura tiegħu, wara li kkunsidra r-rapport tal-Kumitat għall-Iżvilupp Reġjonali ( A6-0241/2007 ), billi l-Artikolu 158 tat-Trattat KE jimplika li l-għan tal-Komunità hu li tippromwovi l-iżvilupp armonjuż u li tnaqqas id-differenzi fil-livelli ta" żvilupp bejn id-diversi reġjuni u t-tardività tar-reġjuni l-aktar żvantaġġati permezz tat-tisħiħ tat-tkabbir ekonomiku, billi l-ifqar reġjuni ta" l-UE huma reġjuni li jaqgħu taħt l-objettiv ta" konverġenza tal-politika ta" koeżjoni, li l-GDP tagħhom ras għal ras huwa ta" inqas minn 75% tal-medja tal-GDP ras għal ras ta" l-UE kollha kemm hi, billi l-kunċett ta" koeżjoni ma ġiex definit b'mod ċar u jkopri ħafna attivitajiet tat-trawwim ta" l-iżvilupp ekonomiku, soċjali u territorjali armonjuż fir-reġjuni ta" l-UE, billi l-konklużjonijiet tar-riżoluzzjoni tiegħu ta" l-24 ta" April 2007 dwar il-konsegwenzi tat-tkabbir tal-ġejjieni fuq l-effettività tal-politika ta' koeżjoni isemmi li l-istruttura preżenti ta' l-iffinanzjar tal-politika ta' koeżjoni trid tiġi riveduta fid-dawl tat-tkabbir tal-ġejjieni; billi huwa jipproponi wkoll li l-iffinanzjar tal-kompetittività reġjonali u tal-koperazzjoni territorjali għandu jkun iktar iffukat fuq l-integrazzjoni fuq ekonomiji reġjonali u infrastruttura ta' importanza Ewropea u fuq l-għajnuna lil reġjuni sabiex dawn ikunu jistgħu jlaħħqu mal-globalizzazzjoni u mal-bidla demografika, billi wieħed mill-prinċipji fundamentali ta' l-UE huwa l-prinċipju tas-solidarjetà, li sservi sabiex jonqsu d-differenzi fl-iżvilupp reġjonali ta' l-Unjoni, billi s'issa l-politika ta" koeżjoni ta" l-UE tat kontribut effettiv għall-iżvilupp ta' diversi reġjuni li qabel kienu pajjiżi ta" koeżjoni (l-Irlanda, il-Greċja, il-Portugall u Spanja), minkejja li wħud mir-reġjuni għadhom sottożviluppati b'mod sinifikanti, u billi l-impatt tagħha mil-lat tal-konverġenza ta" l-ifqar reġjuni għen sabiex tiżdied il-prosperità ta" l-UE kollha kemm hi, billi l-għan tal-politika ta' koeżjoni huwa li jagħmel lill-Istati Membri u lir-reġjuni vijabbli ekonomikament, u għalhekk indipendenti minn għajnuna esterna, minkejja l-fatt li l-kisba ta' Fondi Strutturali mhix suġġetta għal limiti ta' żmien; billi hemm nuqqas ta' informazzjoni dettaljata u ta' studji komparattivi bi klassifiki dwar l-avvanz ta' reġjuni li jieħdu Fondi Strutturali; billi wara t-tkabbir għal 27 Stat Membru, l-UE issa għandha popolazzjoni li kibret u saret kważi 493 miljun persuna 492 852 386. Sors: Eurostat/Uffiċċju taċ-Ċensimenti ta" l-Istati Uniti. , li madwar 30% Sors: Eurostat, Statistiċi fil-Fokus – Ekonomija u Finanzi 17/2006. minnhom jgħixu fil-100 reġjun ta" l-objettiv ta" konverġenza attwali, u billi d-differenzi bejn ir-reġjuni f'termini ta" GDP fl-UE tas-27 bħalissa huma ħafna akbar minn dawk li kienu fl-UE tal-15, b'medja ta" GDP ras għal ras ta" 24% (ix-Xlokk tar-Rumanija ) għal 303% (iċ-ċentru ta" Londra) tal-medja tal-GDP ta" l-UE, billi fl-UE tas-27, l-ifqar reġjuni ta" l-objettiv ta" konverġenza jinsabu prinċipalment fl-Istati Membri l-ġodda, fejn l-implimentazzjoni tal-politika ta' koeżjoni għadha kemm inbdiet riċentement, u għalhekk huwa impossibbli li jiġi evalwat is-suċċess tagħha mil-lat tat-tnaqqis tad-differenzi billi fl-ifqar Stati Membri it-tkabbir ekonomiku mhux imqassam b'mod inqas, u hemm it-tendenza li jkun ikkonċentrat madwar zoni urbani, filwaqt li f'dawn il-pajjiżi, parti sostanzjali tal-popolazzjoni tgħix fiz-zoni rurali, billi reġjuni li jsofru minn faqar ekonomiku b'riżultat ta" nuqqas ta" infrastruttura bażika, aċċess ristrett għas-servizzi pubbliċi u rata għolja ta" qgħad qed jiġu dipopolati b'rata aktar mgħaġġla minn reġjuni oħra u billi dan il-fatt, min-naħa tiegħu, idgħajjef il-ħila tagħhom li jassiguraw żvilupp ġenwin, billi l-Artikolu 299(2) tat-Trattat KE jirrikjedi li l-Komunità taġġusta l-politiki tagħha u li tapplika miżuri speċjali u speċifiċi għar-reġjuni l-aktar imbegħda, minħabba s-sitwazzjoni speċifika ta" dawn ir-reġjuni, li ħafna minnhom huma fost l-ifqar reġjuni ta" l-UE, fattur li jxekkel ħafna l-iżvilupp tagħhom minħabba l-effetti mħallta u dejjiema ta" l-iżvantaġġi strutturali u ġeografiċi, billi f'xi wħud mill-Istati Membri l-ġodda, it-teħid tal-fondi għall-ifqar reġjuni tal-politika ta" koeżjoni kien baxx waqt il-perjodu 2004-2006, billi sabiex l-iffinanzjar strutturali ta" l-UE jiġi implimentat b'suċċess, proċess li għandu jkun sabiex jiġi żgurat tkabbir ekonomiku sostanzjali għall-ifqar reġjuni li jagħmilha possibbli għalihom li gradwalment ilaħħqu mar-reġjuni iktar żviluppati f'termini tal-GDP per capita, tinħtieġ koordinazzjoni mill-qrib bejn l-awtoritajiet fil-livell lokali, reġjonali, nazzjonali u Komunitarju, billi l-fatt li l-finanzjament ikun ingħata ma jiggarantix li dan ikun ser jintuża tajjeb, u billi l-awtoritajiet f'reġjuni foqra sikwit ma jkollhomx il-ħiliet u l-esperjenza xierqa u l-fondi proprji neċessarji sabiex ikunu jistgħu jagħmlu użu sħiħ mill-fondi tal-koeżjoni li huma intitolati għalihom, billi hemm numru ta" raġunijiet għalfejn l-ekonomija ta" reġjuni individwali baqgħet lura, u billi l-ifqar reġjuni ta" l-UE fuq kollox m'għandhomx l-infrastruttura bażika essenzjali għall-iżvilupp sostenibbli bilanċjat u għal aktar investiment, u lanqas m'għandhom riżorsi umani adegwati u inċentivi adegwati għall-edukazzjoni, it-tagħlim tul il-ħajja k u l-innovazzjoni billi l-ekwità privata, il-kapital ta" sogru, u l-mikro-krediti għal intrapriżi li jkunu għadhom qed jibdew għandhom irwol essenzjali bħala l-forza ewlenija għall-intraprenditorija, l-innovazzjoni u l-ħolqien ta" l-impjiegi, billi l-esklużjoni soċjali u r-rati ta" qgħad għolja ħafna u fuq medda twila ta" snin huma prevalenti b'mod partikulari fl-ifqar reġjuni, speċjalment fost in-nisa, l-anzjani u l-persuni b'diżabilità u gruppi etniċi vulnerabbli billi d-drittijiet fundamentali taċ-ċittadini jinkludu l-aċċess indaqs għan-nisa u għall-irġiel għall-utilitajiet kollha, opportunitajiet indaqs fis-suq tax-xogħol u aċċess indaqs għall-edukazzjoni, il-kultura u servizzi tas-saħħa u dawk soċjali, Iħeġġeġ li tittieħed azzjoni riżoluta sabiex jitnaqqsu l-aktar nuqqasijiet akuti ta" l-iżvilupp fl-ifqar reġjuni ta" l-UE, u jinnota b'mod partikulari li l-Istati Membri l-ġodda, li saru jaqgħu taħt il-politika ta" koeżjoni sa mill-2004, jirrikjedu appoġġ speċjali minħabba d-diffikultajiet istituzzjonali, amministrattivi u ekonomiċi kontinwi tagħhom; Jenfasizza l-importanza li jiġu analizzati l-iżviluppi storiċi fil-pajjiżi ta" koeżjoni ta" l-UE-15; jistieden lill-Kummissjoni biex, f'koperazzjoni ma' l-Istati Membri kkonċernati, ir-reġjuni tagħhom, l-awtoritajiet lokali u partijiet oħra interessati, tenfasizza b'mod ċar, minn banda, miżuri għat-tkabbir fir-reġjuni li kellhom suċċess (bħall-Irlanda) u mill-banda l-oħra, l-ostakoli prinċipali fir-reġjuni li għadhom lura, sabiex dawn l-impedimenti ma jerġgħux jinqalgħu fir-reġjuni ta' l-Istati l-Membri l-ġodda; Jiġbed l-attenzjoni tal-Kummissjoni u ta' l-Istati Membri għas-sitwazzjoni fir-reġjuni li, minkejja li huma l-ifqar fl-UE-15 u minkejja n-nuqqas ta" titjib fid-data ta' l-iżvilupp tagħhom, m'għadhomx meqjusa bħala l-ifqar reġjuni ta' l-UE-27 għal raġunijiet purament statistiċi; jirrakkomanda li titqies is-sitwazzjoni speċifika ta" dawn ir-reġjuni; Huwa tal-fehma li d-diffikultajiet fit-teħid tal-finanzjament huma preokkupazzjoni importanti u urġenti, b'mod partikulari għall-Istati Membri l-ġodda, li qed isibuha diffiċli li jissodisfaw ir-rekwiżiti kumplikati tal-politika ta" koeżjoni u li spiss ma jkollhomx biżżejjed kapital ta" kontribut (privat jew pubbliku) sabiex jiffinanzjaw minn qabel l-għotjiet tal-Komunità, minħabba d-diffikultajiet proċedurali u r-restrizzjonijiet tal-ħin involuti fl-implimentazzjoni tal-proġetti, li b'riżultat ta" dan, il-benefiċjarji potenzjali ma jkunux jistgħu jieħdu jew jitolbu fondi li huma jistgħu jagħmlu użu tajjeb minnhom; Huwa mħasseb li f'xi reġjuni ma tantx tiġi mmirata l-għajnuna Komunitarja, bir-riżultat li s-sitwazzjoni f'dawk ir-reġjuni ma titjiebx, minkejja l-bosta snin ta' iffinanzjar u minkejja li r-riżorsi tal-Komunità ikunu moħlija; Jissuġġerixxi li l-politika ta' koeżjoni ta' l-UE għandha tqis kif jixraq id-diversità tal-ħtiġijiet ta' l-ifqar reġjuni, filwaqt li l-għajnuna titfassal għall-fatturi speċifiċi tagħhom u l-potenzjal tagħhom jiġi sfruttat, sabiex jiġu mwettqa proġetti li jipproduċu riżultati dejjiema u żvilupp ġenwin fuq il-bażi ta" pjanijiet plurijennali ta" żvilupp li jqisu kif jixraq lill-pjanijiet għall-iżvilupp territorjali u ta' politiki Komunitarji oħra; Jirrakkomanda li l-politika ta" koeżjoni ta" l-UE tiġi adattata għar-reġjuni l-aktar imbegħda kif hemm referenza f'Artikolu 299(2) permezz ta" miżuri speċjali u speċifiċi; jappoġġja l-istrateġija li użat l-UE sabiex tgħin lir-reġjuni l-aktar imbegħda, u jitlob lill-Kummissjoni sabiex tagħti malajr dettalji tas-sustanza ta' l-'isħubija iktar b'saħħitha' li hija ħabbret, b'mod partikulari fir-rigward tat-titjib tal-kompetittività tar-reġjuni l-aktar imbegħda, u l-pjan ta' azzjoni tagħha għall-viċinat usa'; Jirrakkomanda li, bil-għan li jitħaffef it-tkabbir ekonomiku u li jkun hemm aktar investiment u żvilupp sostenibbli bilanċjat fl-ifqar reġjuni, ir-reġjuni u l-Istati Membri għandhom jagħtu prijorità lil proġetti mfassla sabiex jagħmlu lir-reġjuni aktar aċċessibbli billi jipprovdulhom l-infrastruttura bażika, b'mod partikulari fl-oqsma tat-trasport u ta" l-ITC, filwaqt li jittieħed kont debitu għall-impatt soċjali u ambjentali ta" dawn it-tipi ta" proġetti; Jistieden lill-Istati Membri u lill-awtoritajiet reġjonali u lokali sabiex jieħdu kont debitu lill-ħtieġa għall-iżvilupp bilanċjat fi ħdan ir-reġjuni individwali meta jippjanaw programmi futuri għall-iżvilupp reġjonali; jemmen li huwa partikolarment importanti li jitqiesu l-ħtiġijiet speċifiċi ta" zoni urbani, filwaqt li tiġi segwita politika urbana adegwata inkluża politika tad-djar għal "kwartieri fqar" u politika rurali adegwata; Jemmen li huwa partikularment importanti li jingħataw aktar kompetenzi fil-politika tal-koeżjoni lill-ibliet, sabiex dawn ikunu jistgħu jirreaġixxu bi sħab mal-ħtiġijiet speċifiċi taz-zoni urbani; f'dan il-kuntest, jistieden lill-Kummissjoni u lill-Istati Membri sabiex jisfruttaw b'mod sħiħ il-potenzjal ta" pjanijiet integrati ta" żvilupp fejn il-politika ta" koeżjoni tista" tiġi marbuta b'mod dirett ma" l-ippjanar urban; Jinkoraġġixxi lill-Istati Membri sabiex jagħmlu l-ifqar reġjuni aktar attraenti għall-investituri billi jużaw il-vantaġġi naturali u kulturali ta" dawk ir-reġjuni sabiex jiżviluppaw forom tradizzjonali ta" attivitajiet ekonomiċi speċifiċi għal kull reġjun u sabiex joħolqu forom ġodda ta" attività ekonomika, filwaqt li jippromwovu żvilupp urban-rurali bbilanċjat; għalhekk iħeġġeġ lill-Kummissjoni sabiex tikkonċentra iktar fuq miżuri ta' identifikazzjoni u ta' appoġġ sabiex jiġu kkonservati l-ħiliet u l-abitudnijiet speċifiċi li għadhom jeżistu f'reġjuni iżolati ta' l-Ewropa li għadhom lura; Jilqa" bi pjaċir il-konċentrazzjoni fuq l-użu tal-politika ta" koeżjoni għal titjib fil-kapaċità komunitarja għall-innovazzjoni tul il-perjodu 2007 sa l-2013; jinnota li dan l-objettiv għandu japplika wkoll għall-ifqar reġjuni; ipoġġi enfasi partikulari fuq il-ħtieġa li titnaqqas id-differenza fit-teknoloġija fi ħdan u bejn ir-reġjuni u l-Istati Membri permezz tat-titjib fin-networks ta" koperazzjoni teknoloġika; Ifakkar lill-Kummissjoni u lill-Istati Membri li kwalunkwe valutazzjoni tal-politika ta' koeżjoni għandha twassal għal titjib fil-politika innovattiva ta' koeżjoni f'Unjoni mkabbra fil-ġejjieni; ifakkar fil-ħtieġa li jkun hemm konċentrazzjoni fuq kunċetti ġodda ta" żvilupp territorjali u ideat aktar speċifiċi għall-appoġġ ta" l-iżvilupp ta" massa kritika reġjonali madwar inħawi urbani u għenieqed (clusters) reġjonali oħra; ifakkar ukoll il-ħtieġa li jintuża approċċ divrenzjat għall-użu tal-Fondi Strutturali speċifiċi għall-ħtiġijiet tar-reġjuni kollha; Jistieden lill-Kummissjoni u lill-Istati Membri sabiex jappoġġjaw proġetti li jżidu l-kapaċità reġjonali għall-ġenerazzjoni u għall-assorbiment ta" teknoloġiji ġodda, b'mod partikulari dawk relatati mal-ħarsien ta" l-ambjent u l-iżvilupp tar-riżorsi naturali, u li jinvolvu t-tixrid ta" mudelli msejsa fuq konsum aktar baxx ta" enerġija u l-użu ta" enerġiji li jiġġeddu, sabiex ir-reġjuni jkunu jistgħu jiżviluppaw tmexxija fl-eko-innovazzjoni mingħajr ma jkollhom jiffaċċjaw aspetti negattivi ta' żvilupp mhux sostenibbli li ffaċċjaw reġjuni oħra fiċ-ċiklu ta' żvilupp tagħhom; Jenfasizza l-importanza tal-koperazzjoni territorjali (transkonfinali, transnazzjonali u interreġjonali) fil-kuntest tal-politika ta' koeżjoni sabiex jiġi promoss żvilupp ibbilanċjat; iħeġġeġ f'dan ir-rigward li jitwaqqfu networks ta' koperazzjoni reġjonali u settorjali, li jinvolvu, b'mod speċjali, lill-ifqar reġjuni; Jinkoraġġixxi lill-Kummissjoni, lill-Istati Membri u lill-awtoritajiet lokali sabiex jippromwovu l-intraprenditorija fl-ifqar reġjuni permezz ta" sistema integrata ta" inċentivi ekonomiċi u soċjali għall-investituri, u jiġbed l-attenzjoni dwar il-ħtieġa li l-proċeduri amministrattivi jiġu simplifikati, b'mod partikulari fir-rigward tal-ħolqien ta" attivitajiet ekonomiċi ġodda u l-espansjoni ta" attivitajiet ekonomiċi eżistenti; Jinkoraġġixxi lill-Istati Membri sabiex jippromwovu l-intraprenditorija fl-iskejjel u li jappoġġjaw skemi ta" taħriġ għal intraprendituri futuri, liema skemi jkunu mmirati b'mod partikulari għaż-żgħażagħ, in-nisa, il-persuni anzjani u l-minoranzi esposti għall-esklużjoni soċjali; Jilqa" b'sodisfazzjon strumenti ġodda bħall-inizjattiva Riżorsi Konġunti Ewropej għall-intrapriżi micro u ta' daqs medju (JEREMIE) u l-inizjattiva Appoġġ Konġunt Ewropew għall-Investiment Sostenibbli fiz-zoni ta' l-ibliet (JESSICA); madankollu jinnota l-fatt li dawn l-istrumenti waslu tard wisq biex jiġu użati b'mod sħiħ, u li l-kuxjenza dwar il-possibilitajiet li joffru fil-livell lokali u reġjonali hija baxxa ħafna; jinnota l-ħtieġa urġenti li dan it-tip ta" strumenti jiġu ppubblikati u applikati bl-aktar mod wiesa" possibbli fl-Istati Membri, u applikati skond is-sitwazzjoni reali f'dawn l-Istati, filwaqt li jitqiesu l-bżonnijiet reali tal-benefiċjarji potenzjali u l-kapaċità tagħhom, f'termini prattiċi, illi jagħmlu użu minn dawn l-istrumenti, Jistieden lill-Kummissjoni sabiex iżżid l-isforzi sabiex tipprovdi assistenza teknika lill-Istati Membri u lir-reġjuni billi toħloq programmi xierqa ta" taħriġ; jilqa" b'sodisfazzjon l-inizjattiva JASPERS (Joint Assistance in Supporting Projects in European Regions) li tipprovdi assistenza fl-implimentazzjoni ta" proġetti kbar; Jilqa" bi pjaċir l-inizjattiva introdotta riċentement "Reġjuni għall-bidla ekonomika" u l-impenn msemmi fiha għat-tifrix ta" l-aħjar prattiki li, fil-passat, kellhom impatt li b'mod ċar kien pożittiv u li taw kontribut għat-tkabbir ekonomiku reġjonali; jistieden, għaldaqstant, lill-Kummissjoni, sabiex tiżgura li l-ifqar reġjuni ta" l-UE jiġu inklużi fin-network ta" skambji ta" l-aħjar prattiki, filwaqt illi jiddeskrivu dan it-tip ta" prattiki fuq website pubbliku fil-lingwi uffiċjali kollha ta' l-UE; Jinkoraġġixxi lill-Istati Membri sabiex joħolqu sħubiji pubbliċi-privati (PPPs) bħala mezz effettiv ta" kif jinvolvu kapital privat fil-finanzjament ta" proġetti għall-iżvilupp reġjonali; jissuġġerixxi, f'dan is-sens, li jiġi stipulati regoli sempliċi u trasparenti li jiggvernaw it-twaqqif ta" dan it-tip ta" sħubiji, minħabba l-impatt tagħhom fuq medda twila ta" żmien, fuq il-finanzi pubbliċi; Jistieden lill-Kummissjoni sabiex iżżid l-isforzi tagħha sabiex tagħmel direttivi, regoli u linji gwida li jkunu eħfef biex wieħed jifhimhom, bil-għan li tevita li jkun hemm miżinterpretazzjonijiet u li tiffaċilita l-implimentazzjoni tal-programmi; Jinkoraġġixxi lill-Istati Membri u lill-istituzzjonijiet tal-Komunità sabiex jissimplifikaw aktar il-proċeduri bil-għan li jiżguraw li l-fondi jiġu allokati b'mod trasparenti u effiċjenti, u jgħaddu b'ħeffa għand il-benefiċjarji finali; f'dan il-kuntest, jissuġġerixxi wkoll li l-kunċett ta" punti ta" kuntatt waħdiena jiġu sfruttati bis-sħiħ, u li jissaħħu l-proċeduri ta" kontroll fuq l-użu tal-fondi; jinkoraġġixxi wkoll lill-Istati Membri sabiex jikkonformaw ma' l-Inizjattiva Ewropea għat-Trasparenza u mar-responsabilità ta' l-awtorità ta' l-immaniġġjar għall-organizzazzjoni tal-publikazzjoni, elettronika jew b'mod ieħor, tal-lista tal-benefiċjarji, l-ismijiet ta' l-operazzjonijiet u l-ammont ta' fondi pubbliċi allokati għall-operazzjonijiet, kif stipulat f'Artikolu 7(2)(d) tar-Regolament tal-Kummissjoni (KE) Nru 1828/2006 ĠU L 371, 27.12.2006, p. Verżjoni rettifikata fil-ĠU L 45, 15.2.2007, p. , li jimplimenta r-Regolament tal-Kunsill (KE) Nru 1083/2006; Jistieden lill-Istati Membri sabiex jiżguraw koordinazzjoni politika, teknika u amministrattiva effikaċi u osservanza effikaċi mal-prinċipju ta' sħubija bil-għan li l-fondi jiġu mmaniġġjati sewwa; jesprimi tħassib għan-nuqqas ta" mekkaniżmi ta" koordinazzjoni u ta' sħubija li jiffunzjonaw sewwa fl-ifqar reġjuni; Jiġbed l-attenzjoni tal-Kummissjoni u ta" l-Istati Membri għall-fatt li, bil-għan li jiġi żgurat żvilupp bilanċjat, jeħtieġ li jiġu stabbiliti sinerġiji bejn id-dimensjonijiet ekonomiċi, soċjali u ambjentali, li jagħmlu użu minn analiżi tar-raġunijiet li għalihom l-ekonomija baqgħet lura, b'referenza partikolari għall-qgħad u għall-istrutturi relatati tiegħu, b'mod speċjali fl-ifqar reġjuni; Jisħaq li r-rata tal-qgħad f'uħud mill-ifqar reġjuni ta" l-UE hija ogħla minn 20%; jesprimi t-tħassib tiegħu dwar il-fatt li l-qgħad huwa problema li jaffettwa l-ifqar reġjuni b'mod partikulari, u li għadu ogħla fost in-nisa u fost minoritajiet esposti għall-esklużjoni soċjali; jistieden lill-Istati Membri sabiex jipprovdu appoġġ għan-nisa fis-suq tax-xogħol, u li jillivellaw id-differenzi fil-pagi bejn l-irġiel u n-nisa; jitlob ukoll li tingħata attenzjoni lis-sitwazzjoni ferm speċifika tal-poplu Roma, li għalih il-problema ta' qgħad fuq żmien twil hija kritika; Jenfasizza l-ħtieġa li l-Fond Soċjali Ewropew jintuża sew, li jsir investiment fil-kapital uman fl-ifqar reġjuni billi jiġi żgurat provvediment aħjar ta' edukazzjoni u livelli dejjem akbar ta' kwalifiki, b'mod partikulari fost iż-żgħażagħ, in-nisa u l-anzjani, u minoritajiet esposti għall-esklużjoni soċjali, u billi jsir investiment f'azzjonijiet kumplimentari u s-servizzi relevanti ta appoġġ u servizzi tal-komunità u ta' kura li jtejbu l-opportunitajiet ta' l-impjieg; Jisħaq li l-opportunitajiet indaqs għan-nisa u l-irġiel għandhom jiġu promossi fl-istadji kollha tat-tfassil u tat-twettiq ta" proġetti li jagħmlu parti mill-politika ta" koeżjoni ta" l-UE; Jinnota li l-2007 hija s-Sena Ewropea għall-Opportunitajiet Indaqs għal Kulħadd, u jistieden lill-Kummissjoni u lill-Istati Membri sabiex jippromwovu proġetti għall-qawmien ta" kuxjenza dwar l-integrazzjoni sistematika tal-ġeneri fil-programmi kollha tal-Komunità, b'mod partikulari dawk b'impatt fuq il-koeżjoni ekonomika u soċjali; Jistieden lill-Kummissjoni sabiex b'mod kontinwu tipprovdi lill-Parlament b'analiżi statistika affidabbli dwar is-sitwazzjoni speċifika tan-nisa u ta" l-irġiel fl-ifqar reġjuni ta' l-UE, sabiex tippermetti l-monitoraġġ xieraq ta' l-impatt tal-politika ta' koeżjoni fir-rigward tat-titjib fil-kundizzjonijiet ta" l-għajxien għall-gruppi soċjali kollha; Jistieden lill-Kummissjoni sabiex ittejjeb is-sistema wżata għall-evalwazzjoni tal-politika ta" koeżjoni, u sabiex toħloq mezz ġdid ta' kif jitkejjel l-iżvilupp reġjonali, li ma jkunx ibbażat biss fuq il-GDP iżda wkoll fuq indikaturi oħra bħalma huma r-rati tal-qgħad u indikaturi kwantitattivi u kwalitattivi oħra, filwaqt illi tittejjeb il-metodoloġija għall-kalkolu tal-Parità ta" Kapaċità għall-Infiq, jiġifieri permezz ta' l-iżvilupp ta' indikaturi reġjonali pjuttost milli nazzjonali; Jistieden lill-Kummissjoni sabiex regolarment tipprovdilu statistiċi aġġornati, affidabbli u kumparabbli li jagħmluha possibbli li b'mod preċiż jiġi evalwat l-iżvilupp fl-ifqar reġjuni ta" l-UE; Jistieden lill-Kummissjoni sabiex tanalizza l-impatt tal-politika għall-koeżjoni u tistudja r-raġunijiet ta" kwalunkwe riżultati negattivi tal-politiki komunitarji fir-reviżjoni ta" nofs it-terminu ta" l-2009 tal-baġit komunitarju, u fir-rapport li ġej dwar il-koeżjoni ekonomika u soċjali, bil-għan li jiġi żgurat li l-politika ta" koeżjoni tkun effettiva daqskemm huwa possibbli tul il-perjodu ta' programmar ta' bejn 2007-2013; Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni.